

Na temelju članka 34. Pravilnika o održavanju cesta („Narodne novine“ broj: 90/2014) i članka 39. Statuta Općine Rakovica ( „Službeni glasnik Općine Rakovica“ broj: 11/20-godina izdavanja VI), Općinski načelnik Općine Rakovica dana 27. listopada 2020. godine donosi

**IZVEDBENI PROGRAM ZIMSKE SLUŽBE NA NERAZVRSTANIM CESTAMA OPĆINE RAKOVICA U ZIMSKOM RAZDOBLJU**

**2020/2021. GODINE**

1. **UVOD**

Ovim Izvedbenim programom u zimskoj sezoni 2020/2021. godine (dalje: Program) obuhvaća se redovno održavanje nerazvrstanih cesta i javnih površina na području Općine Rakovica u zimskom razdoblju (dalje: zimska služba), a radi sigurnosti odvijanja prometa u zimskim uvjetima.

Pod redovnim održavanjem nerazvrstanih cesta u zimskim uvjetima podrazumijeva se:

- izvedba pripremnih radova prije nastupanja zimskih uvjeta,

- ustrojavanje mjesta pripravnosti zimske službe,

- sprječavanje sklizavosti kolnika posipanjem sipine i soli,

- čišćenje snijega s kolnika, autobusnih stajališta, prometne signalizacije, pješačkih

prijelaza, javnih površina, proširenje cesta i pješačkih staza sa odvozom snijega ili proširenjem za razmjenu vozila,

- u slučaju velikih snježnih oborina stalno obavješćivanje o stanju prohodnosti,

- uklanjanje vozila koja su ostala na kolniku i onemogućuju normalno čišćenje cesta od

snijega,

- osiguranje odvodnje s kolnika i nogostupa kad nastupa otapanje snijega i dr.

Programom je načelno definirana optimalna i funkcionalna organizacija zimskog održavanja nerazvrstanih cesta na području Općine Rakovica prema utvrđenim prioritetima čišćenja.

**2. ORGANIZACIJSKA SHEMA USTROJA, NADLEŽNOSTI I ODGOVORNOSTI IZVODITELJA ZIMSKE SLUŽBE**

Izvođač radova zimske službe je Rakovica d.o.o., za obavljanje komunalnih usluga, Rakovica 32, Rakovica, trgovačko društvo u vlasništvu Općine Rakovica sukladno Ugovoru o obavljanju redovnog održavanja nerazvrstanih cesta na području Općine Rakovica i ovom Programu.

Odgovorna osoba ispred društva je Marko Župan, struč.spec.oec., direktor, a rukovoditelj zimske službe je Željko Magdić. Nadzorna osoba Općine Rakovica je komunalna redarica Natalija Pavlić.

Izvođač radova obavljat će poslove zimske službe na nerazvrstanim cestama i javnim površinama na području Općine Rakovica i odogovoran je za stanje i prohodnost na prometnicama i javnim površinama.

**3. RASPORED MJESTA STALNE PRIPRAVNOSTI**

Mjesto stalne pripravnosti je Rakovica 6, Rakovica. Dežurni telefon zimske službe je 091 291 6051.

Strojno vozni park i deponija sipine nalazi se na lokaciji Rakovica 6, Rakovica. Na navedenoj lokaciji nalazi se potrebita mehanizacija i djelatnici koji se mogu van radnog vremena nalaziti kod kuće, a što je u zavisnosti od stupnjeva pripravnosti i stupnjeva djelovanja zimske službe.

Prilog 1. karta mjesta stalne pripravnosti.

**4. KARTA CESTOVNE MREŽE S OZNAČENIM RAZINAMA PREDNOSTI I POLAZNIM I ZAVRŠNIM TOČKAMA DJELOVANJA ZIMSKE SLUŽBE**

Baza podataka sastoji se od ukupno 136 nerazvrstanih cesta ukupne duljine 58 060 m popisanih u Prilogu 2. prosječne nadmorske visine 381,53 m.

U obvezu čišćenja ulazi i 8 450 m nogostupa, 24 autobusna stajališta i 220 m šetnica.

Prilog 2. Popis nerazvrstanih cesta i javnih površina Općine Rakovica u zimskom razdoblju 2020./2021.

Prilog 3. Karta mreže nerazvrstanih cesta.

**5. RASPORED MEHANIZACIJE, OPREME, MATERIJALA ZA POSIPANJE TE RADNE SNAGE POTREBNE ZA IZVOĐENJE PLANIRANIH RADOVA**

Potrebna mehanizacija i osoblje za djelovanje zimske službe:

1. Rakovica d.o.o., Rakovica 32, Rakovica:

- Traktor, KA 530 JF, ralica, posipač, vozač: Željko Magdić, tel. 091 291 6051

- Traktor, KA 376 FU, ralica, posipač, vozač: Ivan Bićanić, tel. 099 291 6049,

- Traktor, KA 213 GD, ralica, posipač, vozač: Željko Brajdić, tel. 099 291 6051,

- Radni stroj - kombinirka, KA 804 DF, vozač: Mario Hodak, tel. 091 291 6061,

- stanje pripravnosti: Josip Rupčić, 098 1831 140

- stanje pripravnosti: Siniša Tuškan, 092 244 3354

1. Obrt za čišćenje Špehar, Drežnik Grad 115, Rakovica, vl. Damir Špehar, OIB: 24579643966

- Unimog U90, KA 707 ED, ralica, posipač, vozač: Damir Špehar, tel. 098 736 910.

- Unimog U1200, KA 749 FN, ralica, posipač, vozač: Damir Špehar, tel. 098 736 910.

- Kombinirka JCB, KA 556 HG, ralica/utovarivač, vozač: Damir Špehar, tel. 098 736 910.

- Traktor Valtra, KA 812 JG, ralica, Damir Špehar, tel. 098 736 910.

1. Komunalac Korenica d.o.o., Trg. sv. Jurja 12, 53 230 Korenica, OIB: 35080102633

* Unimog U300, GS 885 DL, ralica, posipač, vozač: Mirko Jurić, tel. 099 3776 168
* Unimog U300, GS 885 DL, ralica, posipač, vozač: Zvonimir Anušić, tel. 099 3776 848

Materijal (sipina) za posipavanje nerazvrstanih cesta i javnih površina deponirat će se na lokaciji Rakovica 6, Rakovica a sastoji se od kamene sitneži i soli.

**6. RASPORED DEŽURSTVA, OBVEZNE PRISUTNOSTI, STUPNJEVI PRIPRAVNOSTI TE RASPORED RADNIH SKUPINA**

Glavne pripreme u postavi organizacije zimske službe i dijelu planiranja nabave materijala (sipina), osiguranju potrebne mehanizacije i djelatnike provodi samostalno izvođač radova. Rukovoditelj operativnog djelovanja zimske službe je Željko Magdić, koji pridržavajući se ovog Programa i upisa nadzorne osobe u dnevnik zimske službe, rukovodi djelatnošću zimske službe.

Prema meteorološkoj prognozi, uvjetima i vremenskim prilikama, temperaturi zraka i kolnika, trajanju i intenzitetu oborina i sl., određuju se tri stupnja pripravnosti i to:

I stupanj pripravnosti - sama organizacija zimske službe bez posebno uvedenog dežurstva, tj. bez troškova dežurstva ili djelovanja.

II stupanj pripravnosti - dežurstvo sa povremenim manjim izlascima.

III stupanj pripravnosti - potpuna pripravnost i djelovanje zimske službe.

IV stupanj pripravnosti – ne mogućnost osiguranja prohodnosti zbog elementarne nepogode

Kalendarski početak rada zimske službe otpočinje 01.11. tekuće godine i traje do 30.04. naredne godine, međutim ovisno o vremenskim prilikama može se pretpostaviti i znatno manji odnosno veći broj djelatnih dana.

I STUPANJ PRIPRAVNOSTI

I stupanj pripravnosti uvodi se 01.11. tekuće godine.

Prvi stupanj pripravnosti je stupanj u kojem se organizira zimska služba s potrebnom mehanizacijom i djelatnicima sa pripremljenom deponijom zimske službe gdje je deponirana dovoljna količina sipine.

II STUPANJ PRIPRAVNOSTI

Ovaj se stupanj pripravnosti uvodi kada se očekuju padaline i poledica na temelju meteorološke prognoze.

U ovom stupnju pripravnosti prvenstveno se vrši preventivno posipavanje nerazvrstanih cesta i kritičnih mjesta o čemu odlučuje rukovoditelj zimske službe uz prethodnu suglasnost nadzorne osobe Općine Rakovica.

III STUPANJ PRIPRAVNOSTI

Radovi čišćenja do potpuno obavljenog zadatka nakon padalina.

Sama djelatnost se radi prema predviđenim prioritetima čišćenja nerazvrstanih cesta, a naručitelj može upisom u dnevnik zatražiti i proširenje čišćenja od nadzorne osobe Općine Rakovica.

IV STUPANJ PRIPRAVNOSTI

Ovaj stupanj pripravnosti uvodi se kada snježne oborine, uz jak vjetar i iznenadnu poledicu imaju karakter elementarne nepogode i kada raspoloživi broj ljudi i mehanizacija nisu dovoljni za uklanjanje snjega i leda sa prometnica. U tim uvjetima, u pravilu se cesta zatvara za sav promet radi sigurnosti sudionika u prometu o čemu će se javnost informirati.

Uvođenje stupnjeva pripravnosti je uvjetovano smanjenjem troškova zimske službe, ali nosi u sebi i određeni rizik pravovremenog djelovanja ukoliko nastupe iznenadne nagle promjene vremenskih prilika koje meteorološki zavod unatoč današnjoj opremljenosti ne može sa sigurnošću predvidjeti.

Također se može dogoditi, ukoliko su padaline dugotrajne, da se višekratno čiste ceste I prioriteta. U tom slučaju ceste II prioriteta se čiste po završetku I prioriteta.

U slučaju proglašenja elementarnih nepogoda rukovođenje zimskom službom preuzima općinski načelnik u suradnji sa Stožerom zaštite i spašavanja

Glavne pripreme u postavi organizacije zimske službe i dijelu planiranja nabave materijala (sipina), osiguranju potrebne mehanizacije i djelatnike provodi samostalno izvođač radova.

**7. NACRT POSIPAVANJA PROTIV POLEDICE I UKLANJANJA SNIJEGA**

Posipavanje cesta sipinom ili solju potrebno je vršiti kontinuirano tijekom čišćenja snijega na strmim i kritičnim dionicama, a vezano za osiguravanje uvijeta za sigurnije prometovanje pješaka i vozila uz potrebu izrade ugibališta za mimoilaženje vozila na dužim dionicama.

Člankom 193. Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14) definirano je ograničenje prometa na način da se za vrijeme zimskih uvjeta na cestama zabranjuje promet motornim vozilima koja nemaju zimsku opremu i teretnim automobilima s priključnim vozilom.

Zimski uvjeti na cesti su takvi uvjeti kada je kolnik prekriven snijegom ili kada je na kolniku poledica. Prema članku 94. Pravilnika o tehničkim uvjetima vozila u prometa na cestama (NN 51/10, 84/10, 145/11, 140/13, 85/14):

(1) Pod zimskom opremom motornih vozila čija najveća dopuštena masa nije veća od 3,50 tona, prema ovom Pravilniku, podrazumijevaju se zimske gume na svim kotačima ili ljetne gume s najmanjom dubinom profila od 4 mm i s lancima za snijeg pripravnim za postavljanje na pogonske kotače.

(2) Pod zimskom opremom autobusa podrazumijevaju se lanci na pogonskim kotačima ili zimske gume postavljene na pogonske kotače, a autobusi i teretna vozila koja zbog tehničkih razloga ne mogu postaviti lance na pogonske kotače moraju imati zimske gume na pogonskim kotačima.

(3) Na vozila se ne smiju postavljati gume s čavlima.

(4) Odredbe ovoga članka ne primjenjuju se na vozila oružanih snaga Republike Hrvatske.

Čišćenje nerazvrstanih cesta i javnih površina treba po normalnim uvjetima obaviti najkasnije u roku od 24 sata od trenutka prestanka padalina osim u slučaju specifičnih okolnosti vezanih za stanje na ternu.

**8. MJESTA I NAČIN ISKLJUČIVANJA POJEDINIH VRSTA VOZILA U ZIMSKIM UVJETIMA**

Isključivanje pojedinih vrsta vozila vršit će se na pogodnim mjestima (javni parking Grabovac i Rakovica) prema nalogu Policijske uprave Karlovačke, Postaje prometne policije Slunj.

**9. NAČIN PRIKUPLJANJA PODATAKA I SHEMA OBAVJEŠĆIVANJA O STANJU I PROHODNOSTI CESTA**

Za uspješno djelovanje zimske službe sustav veza i komunikacija ima važnu funkciju. Sve informacije vezane uz rad zimske službe mogu se dobiti od rukovoditelja zimske službe od 00:00 do 24:00 sata na mobitel 091 291 6051, a u općinskoj upravi u radno vrijeme od 7,00 -15,00 sati na tel. 784-326 ili 098/976 0099 te u komunalnom poduzeću na tel: 784-101.

Rukovoditelj zimske službe dužan je svakodnevno voditi dnevnik zimske službe. Dnevnik je osnovni dokument o kretanju i registraciji svih događaja, obavijesti, naloga, izvršenih naloga, vremenskih prilika i drugih važnih sadržaja za rad zimske službe pa ga treba voditi savjesno i ažurno.

Posebno je važno registrirati:

- vremenske uvjete i temperature zraka u vrijeme izvršavanja ugovornih obveza,

- visina snijega,

- vrijeme izlaska i povratka vozila, kao i naziv cesta na kojima je bilo aktivnosti,

- utrošak sipine,

- stanje na cestama, izvanredne događaje, eventualne prometne nesreće,

- vrstu stroja kojom je izvršena intervencija.

Ukoliko se proglasi IV stupanj pripravnosti iz ovog Programa izvršit će se zatvaranje ceste za sav promet a javnost će se informirati putem web-a, oglasnih ploča i usmenom predajom predsjednicima Mjesnih Odbora.

KLASA: 363-01/20-01/03


URBROJ: 2133/16-01-20-1

Rakovica, 27. listopada 2020. godine

OPĆINSKI NAČELNIK

Franjo Franjković

**PRILOG 1**



**PRILOG 3**

